JohanHeinsen/ENO huggingface dataset:
Den Nord-Cimbriske Tilskuer, 1846-03-26
Platina fyrtøier istandsættes og fornyet med Syre og Svamp hos D. C. Eggert.
Den Nord-Cimbriske Tilskuer, 1846-03-26
Fiid tør Raffinade sælges i smaae Toppe til 26 1/2 s. pr. Pund. D. C. Eggert.
Den Nord-Cimbriske Tilskuer, 1846-03-26
En confirmeret Dreng med almindelige Skolekundskaber, kan strax blive antaget i Handelslære, naar man derom snarest muligt henvender sig til Hr. Consul Lund, der giver nærmere Underretning.
Den Nord-Cimbriske Tilskuer, 1846-03-26
En Jomfru som forstaaer saavel den herskabelige som den landlige Huusholdning, ønsker Condition til Mai paa en Herre- eller Præstegaard, eller i Mangel som Spjomfru, da hun baade kan Skrædder og Linnedsyning. De herpaa Reflecterende ville behage at aflevere Billet paa Adressecontoiret mk. Nr. 81,
Den Nord-Cimbriske Tilskuer, 1846-03-26
Et Exemplar af Boyes Udgave af Holbergs samtlige Comedier, er ved Udlaan bortkommet Foran i Bogen var skrevet Navnet Michelsen, Jhændehaveren af denne Bog bedes snarest muligt at aflevere den paa Adressecontoiret.
Den Nord-Cimbriske Tilskuer, 1846-03-26
Rensemaskiner,
Den Nord-Cimbriske Tilskuer, 1846-03-26
af nyeste Construxion forfærdiges paa Jernstøberiet i Thisted, Prisen er 15 Rbd.
Den Nord-Cimbriske Tilskuer, 1846-03-26
Have og Blomsterfrøe, haves i større og mindre Partier, hvorover en Fortegnelse behageligst kan erholdes hos P. M. Jensen, Gartner.
Den Nord-Cimbriske Tilskuer, 1846-03-26
Fiin og ordinair Melis i Topper 24, 25 a 26 s. pr. Pd., lys og middellys Candis 25 a 26 s., lys St. Cr. Sukker i Lispundviis 16 a 17 s., fiin stødt Melis 24 s., hvidt Havanna Sukker 18 a 20 sk. pr. Pd. faaes hos Chr. M. Schiellerup.
Den Nord-Cimbriske Tilskuer, 1846-03-26
Beeg og Tjære faaes hos Chr. M. Schiellerup.
Den Nord-Cimbriske Tilskuer, 1846-03-26
Cigarer & Røgtobakker i mange Sorter sælges billig af Chr. M. Schiellerup.
Den Nord-Cimbriske Tilskuer, 1846-03-26
Chocolade i diverse Fiinheder fra de bedste kjøbenhavnske Fabrikker fra 36 sk. til 1 Rbd. pr. Pund faaes hos Chr. M. Schiellerup.
Den Nord-Cimbriske Tilskuer, 1846-03-26
Da vi i flere Aar har maattet see vores Sæd, nedtraadt ved Gangstier af dHrr. Starcks og Skourups Kunder, saa advares Enhver, om for Eftertiden at følge den reele Vei, da han ellers kan vente sig optaget og dicteret en Mulct. Taabel den 24de Marts 1846. Lars Madsen. Ole Jensen.
Den Nord-Cimbriske Tilskuer, 1846-03-28
Aar 1846. Nr. 38. Thistes Kongelig allernaadigst privilegerede Amtsavig. g Avertissementstidende, eller Den nordcimbriske Tilskuer. Forsendes med Brevposten overalt i Danmark og Hertugdømmerne. Løverdagen den 28de Marts.
Den Nord-Cimbriske Tilskuer, 1846-03-28
Redigeres, trykkes og udgives i Tider af 800. 6 Land
Den Nord-Cimbriske Tilskuer, 1846-03-28
Udlandet. Hr. Thiers har i de Deputeredeskammer holdt en Tale, som man kan ansee som en Dom over Juli-Revolutionen. Det ministerielle Blad "Epoque" siger, at han har viist sig spottende og har glemt den Agtelse han skyldte Kongen, naar han siger, at den Regierende vil være uindskrænket Herre, og den er et svagt Hoved, som vil underkaste sig", han yttrer ogsaa ersteds "at hans Død ville ikke blive almindelig beklaget", og der ligger en Slags Trudsel i, naar han siger, at hans Skib er stillet paa det høieste Punct af et Forbierg, og han vil bie til at Floden voxer saa høit, at den gjør Skibet flot o. s. v." - Bladet Gazette de France" har udtalt sin Beklagelse over, at Hr. Chateaubriand ikke længere kan hæve sin Stemme for det ulykkelige Polen. Chateaubriand har kun besvaret dette med følgende Linier: "Min Herre, beklag De det ikke, at min Stemme ikke meere kan lyde fra Tribunen. J min Alder har man endnu kun Eet tilbage, det er at tie og døe. Naar Frankerig først paatog sig Skylden for ikke at have modsat sig Sønderstykkelsen af Jagellonernes Rige, saa skeede det sandsynligviis fordi det overlod denne Sag til Forsynets Afgjørelse; Gud er den evige Hævner af al Uretfærdighed."J Paris er en Adresse undertegnet af 100 af de sig der opholdende polske Emigrerede overgivet Pairerne og de Deputeredeskammer; de appellere til Frankerigs Sympathie for Polen og forlange Beskyttelse og Retfærdighed. sidste Efterretninger fra Algier melde, at Marskal Bugeand bestandig forfølger Abdel Kader, og dog aldrig tydes at kunne naae ham; General Cavaignat havde i Provindsen Tiemesen, paa den yderste Grændse udført en Razzia mod de oprerske Stammer og frataget dem 7000 Stykker Qvæg.
Den Nord-Cimbriske Tilskuer, 1846-03-28
Fra Gallizien indtræffe endnu bestandig Efterretninger og Mord- og Rovscener, hvilke lyde meget sørgelige, saaledes har i Neumark paa den ungarske Grændse Landsbynotaren anført en Hoben Bønder, og uden Forskiel af Alder myrdet baade Adelige og Simple. – Natten til den 16de Marts var i Krakau faldet et Skud efter en østerrigsk Soldat, der skal have gjennemboret hans Chako. Bankøren Wolf, som var Finantsminister under den revolutionaire Regjering, har faaet Huusarrest, som det hedder, ikke allene derfor, men for den betydelige Summa som Jnsurgenterne have frataget Østerrigerne i Wieliczka, for hvilken Deficit Finantsministeren er gjort ansvarlig. Ogsaa mange Damer ere arresterede, disse have i Enthusiasme langt overgaaet Mændene. Arresteringerne synes ingen Ende at ville tage. – Fra Warschau skrives, at Executionerne paa de ulykkelige Deeltagere i Angrebet paa Staden Stedele er begyndt, og som en Følge af at have deeltaget i en Sammensværgelse ere Potosti, Kociechewsky og Zarskidømte til at hænges, Obrysch, Rupprecht, Miretschi og Deskur skulle efter at være ført under Galgen skjænkes Livet, og derpaa dømmes til svært Arbeide i Siberien, og til at have deres Standsrettigheder forbrudt; Litynski, som er overbeviist om at have deeltaget i Opstanden, skal føres under Galgen, have sine Rettigheder, og Borgerskab forbrudt, derpaa løbe Spitsrod gjennem 500 Soldater, og endelig sendes til svært Arbeide i Siberien, samtlige Dømtes Eiendomme confiskeres. Denne Dom er allerede fuldbyrdet. - Den østerrigske Regjering er brag til Kundskab om, at Urolighederne i Galizien for størstedelen er foranledigede ved to Emissairer, som have indsneget sig fra Udlandet ved Navn Danbowsky og Wiskiowsky; Regjeringen har nu udlovet en Sum af 1000 Gylden for den, der kan faae fat paa dem, eller opgive deres Opholdssted.
Den Nord-Cimbriske Tilskuer, 1846-03-28
Fra Madrid skrives under 14de Marts, at man havde søgt at faae et nyt Ministerium i Stand, men dette synes ikke at ville lykkes, dog troer man at i den ny Ministercombination, vil Roncali blive Krigsminister, General Egera Justitsminister, General Pezuela Mariniminister og Hertugen af Valencia (General Rarvae Conseilspræsident og Minister for det udenlandske Departement. Aarsagen til Cabinettets Opløsning skal være forslaget til den ny Presselov; de hedder, at en af de Betingelser, hvorpaa General Narvar vil igjen modtage Minister-Portefeuillen er Pressefrihedens Undertrykkelse.
Den Nord-Cimbriske Tilskuer, 1846-03-28
Fra Berlin skrives under 21de Marts. Det synes at ville komme gunstigere Tider for vore Tydsk Catholikkere: en kongelig Cabinetsordre ligger udfærdiget, der indeholder en Anerkjendelse af de tydskatholske Menigheders Bestaaende og en frie Udøvelse af deres Religion tilstaaes dem, Forhandlingerne i det engelske Parlament gaa saa langsomt, at det ikke kan interessere den udenlandske Læser at følge dem. J Underhuset har Discussionen funden Sted om den frie Jndførsel af Slagteqvæg. Af Sir R. Peels Tale ved denne Anledning sees, at Engelands Consumtion af Slagteqvæg beløber sig aarlig til 1 Million 600,000; allene Londons Forbrug er 200,000 Oxer. Debatten om den anden Forelæsning af Kornvillen skal finde Sted den 23de Marts.
Den Nord-Cimbriske Tilskuer, 1846-03-28
J Engeland gaaer Marinens Recruttering rask fra Haanden; i alle Matros-Caserner staae opslaaet: at man søger gode Matroser for den kongelige Tjeneste. Det hedder at en Deel af det ridende Artillerie skal skikkes til Jtalien. J Følge en Privatskrivelse fra nogle engelske Officerer, staaer en Franskmand ved Navn Monton i Spidsen for Sikherne, som endnu skulle være 100,000 Md. stærk, og være i Besiddelse af 400 Kanoner.
Den Nord-Cimbriske Tilskuer, 1846-03-28
Indenlandse. Fra Tøndern skrives: Aftenen den 1ste Marts fandt her en ikke ubetydelig Gadenorden Sted, idet en Mængde Drenge, Lærlinge, og alle Slags andre Personer droge, under Skrig og Forhaanelser mod en Borger, gjennem Gaderne, standsede for dennes Huus og under vedvarende Forhaanelser bombarderede hans Dør med Steen. Politibetjentene kunde Jntet udrette, hvisaarsag Justitsraad Sibbers's Nærværelse var nødvendig, hvorpaa Hoben adsplittedes. Et lignende Optrin gjentoges om Aftenen den 3die Marts. Det paa denne Maade befeidede Huus beboes og eies af en Hr. Tæ, som foruden Lottericollectionen driver Marskandiseri med gamle Klæder, Sengetøi, kort: med alt muligt Bohave. Men ligesom næsten enhver udenfor Kjøbmandstanden meddeelt Handelsfrihed saare snart bliver polyparmet, saaledes har ogsaa Hr. ** strax fra Begyndelsen med den ham tilladte Marskandiserbandel forbundet en anden og langt fordeelagtigere Trafik, nemlig en Pante- og Laaneanstalt. Hans Fremgangsmaade er følgende: Hr. 73 kjøber nemlig af Enhver, som er i Pengeforlegenhed, tilbudte Sager under den udtrykkelige Betingelse, at det staaer Sælgeren frit for, inden en vis Frist, at kjøbe dem tilbage for samme Priis, imod at erlægge efter den ham brugelige Rentefod 1 s. af hver Mk., samt ifølge Forskrivning at indfinde sig paa den fastsatte Tid, hverken et Øieblik for tidligt ei heller et Øieblik for sildigt; thi i sidste Tilfælde ere Sagerne nigienkaldeligt tabte for Jndsætteren. Man nærer nu det Haab, at Magistraten herefter vil forhindre en saadan skadelig og ulovlig Erboerv. (Jsb. W.)
Den Nord-Cimbriske Tilskuer, 1846-03-28
En forhenværende Embedsmand i Kjøbenhavn, Fuldmægtig K. . . . . . er formedelst Bedragerier, dømt til Tugthuset. Vi ville fortælle et ganske snurrigt Bedrageri iblandt de mange, han har udøvet. Da det nemlig engang, som ofte var Tilfældet, kneb for ham i Anledning af en Sum Penge, han skulde betale, gik han hen til en Mand her i Byen, der har mange Penge, som forrente sig godt, og bad denne laane sig den behøvende Sum, men Pengemanden vilde have Sikkerhed, da han ikke kjendte Personen. K. svarede Pengemanden, at der vel var Sikkerhed nok i de 100 Favne Brænde, han havde staaende i sin Gaard, men som han ikke vilde sælge endnu, da Priserne vare saa lave. Pengemanden gik ud og faae paa den store Brændestabel, der virkelig stod i Gaarden hvor K. boede. Mod en belovet pæn Godtgjørelse ved Tilbagebetalingen fik K. Summen, og Pengemanden gjorde sig det til Pligt ved sine Morgentoure at inspicere Brændet. Nu hændte det sig en smuk Dag, at han mødte flere Vogne belæssede med Brænde, og da han saae, at de kom udfra K's Gaard, raabte han dem an, og spurgte, hvor de skulde hen med det Brænde? "Det skal ind til vor Husbond. - Hvem er Jer Huusbond?" spurgte Pengemanden. - Det er Bager A. Vil J see, at i kunne lade det Brænde staae." sagde Pengemanden. Er Han gal, hvad kommer Bagerens Brænde ham ved, var Svaret, og nu viste det sig, at K. havde givet den forsigtige Pengemand Sikker(Hiørr. Av.) hed i en Andens Eiendom.
Den Nord-Cimbriske Tilskuer, 1846-03-28
Endeel Medlemmer af Studenterforeningen i Kjøbenhavn have overrakt Hr. Secretair, Ridder Hartmann ved en Concert en særdeles smuk Tactstok som et Erkiendtlighedstegn for den Ombu og Jver, hvormed han leder Foreningens Sangøvelser.
Den Nord-Cimbriske Tilskuer, 1846-03-28
J Søndags Aftes Kl. 8 afbrændte den 2 1/2 Mile, fra Veile beliggende Papirmølle ved Engelsholm. Dens dristige Eier, Hr. Walther, led derved et betydeligt Tab, da Jntet kunde reddes af den paa de høiere Lofter værende betydelige Beholdning af nylig forarbeidede Papirer og af Kludeforraad. Ved Jldens Udbrud, der i et Øieblik omspændte hele Bygningen, kom der Folk nok til Brandstedet; men ingen Sprøiter, der kunde have formindsket Skaden.
Den Nord-Cimbriske Tilskuer, 1846-03-28
J Suderstavel kom en Mand fra Seeth forleden til Mølle med en Sæk Korn, som han øn stede snarest muligt malet, Kornet blev ogsaa strax kastet paa Qværnen; men da Vinden var løi og Møllen saaledes ikke vilde komme hurtig nok i Gang, greb han fat i Kamhjulet for at hjælpe til. Dette bekom ham imidlertid ilde; thi ei alleneste Haand og Arm bleve derved brukne, men ogsaa selve Hovedet, fik han saa voldsomt beskadiget, at han kort efter opgav Aanden. Den Ulykkelige efterlader sig Kone og tre smaa Børn. (Dithm. og eiderst. Boten.)
Den Nord-Cimbriske Tilskuer, 1846-03-28
Fra Hjørring skrives under 26de Marts i Byens Avis, Selvmordene vedvare her i Amtet paa en foruroligende Maade. En Tjenestekarl af Kraghede, Børglum Herred, hængte sig saaledes i Mandags, uden at det er muligt at angive nogen optænkelig Grund til denne Daad. Han var 29 Aar gammel, flink og ordentlig og afholdt saavel af sine Kammerater Alene i Børglum Herred blev i som Foresatte. forrige Aar begaaet 12 Selvmord, hvoraf de 3 forøvedes af gamle Koner, som tidligere omtalt paa 73, 77 og 78 Aar. Ogsaa i Dronninglund Herred aflivede sig i Juni Maaned f. A. paa forskjellig Tid og Sted baade en Mand og en Kone, der Et høist mærkværdigt, begge vare over 20 Aar. og bedrøveligt Factum. - En 80-aarig Kone, Karen Hansdatter af Rakkeby, savnedes forleden i 5 Dage, da man omsider ved en Hændelse fandt hendes Liig paa en Hede. Hun havde formodentlig været paa Veien for at hente Mælk, har, overvældet af Træthed, sat sig, er falden i Søvn og med det samme indslumret til den evige Hvile. J Ribe Avis læses Følgende om en Seilads paa det Tørre: "Et Fartøi fra Sønderboe, "Jngeborg, Kirstine kaldet, tilhørende Skipper Niels Antonisen, har staaet paa Sønderfardrups Byes Mark siden Mikkelsdag, da det strandede der under en Stormflod, Det lader omtrent 150 Tønder og vurderes til 300 Rdlr. Courant. Efter at den aldeles uformuende Eier forgiæves skal have henvendt sig til Sønderboeningerne og Bistand til at gjøre det Fartøi flot, uden hvilket han med Familie rimmeligviis maatte blive trængende til Communens Fattigkasse, paatoge Vestervedsted Sogns Beboere sig under Kromand Jens Vedsteds Anførsel, med nogen Understøttelse fra Østervedsted og Raaheede, at slæbe det over en halv Miil over grønne og pløiede Marker, af Veie og gjennem Englænner over mangfoldige Grøfter til Ride Aa. Det var en langsom og besværlig Seilads paa det Tørre, hvortil der udfordredes over 100 Menneskers rastløse Anstrængelser i to Dage; thi Redskaberne vare slette og Folkene uvante. Havde endda de ubegribelige Sønderboeninger sendt Sahlen eller Rullerne, hvoraf de dog skulle være i Besiddelse, Havde der endda blot stillet sig en halv Snees Frivillige af de derværende Søfolk, som bedre forstaae at omgaaes med et Fartøi, Men neil Kun den stakkels Kone mødte med en Smule Brød og Brændeviin, som hun havde borget i Kroen, til Vederqvægelse for Arbeiderne, og hun arbeidede rigtignok med som med en Karl. Kystbeboernes Tjenstagtighed bliver jevnlig sat paa Prøve af Eilandsfolkene, der ved saadan Leilighed ikke pleie at være synderligt villige til at lette Byrden for deres Egne, men sidde rolige og see til i Nærheden, naar en Mængde Markarbeidere i en travl Tid forsømme egen Fordeel, for uden Vederlag at tjene en Fremmed. Det gik ligedan i Foraaret 1839, da et Fartøi fra Mandøe blev slæbt til Sønderfardrup By ud i Ribe Aa; derved møde heller ikke een Mand fra det nærliggende Mands. Thisted.
Den Nord-Cimbriske Tilskuer, 1846-03-28
Til Paaligning paa Nyekjøbing Commune er calculeret i Alt 2700 Rbd., nemlig til Fattigvæsenet, 812 Rbd. 2 Mk. 15 s., til Skolevæsenet 838 Rbd. 4 s. og til Kæmmervæsenet 1019 Rbd. 2 Mk. 15 s. 300 Rbd. er iaar paalignet mere end forrige Aar, nemlig til Fattigvæsenet 17 Rbd. 4 Mk. 13 s., til Skolevæsenet 120 Rbd. 4 s. og til Kæmmervæsenet, 112 Rbd. 15 s.
Den Nord-Cimbriske Tilskuer, 1846-03-28
Fra Nykjøbing skrives, at den 26de Marts druknede en Bonde i Landeveisgrøften en Fjerdingvei fra Byen, formodentlig som følge af en Perial, der hos den Afdøde ikke var sjelden naar han gik under Seil og styrede hjem over. - J Mandags gaves i Nykjøbing en dramatisk Forestilling til Fordeel for de Huusarme, nemlig Den fortræffelige Onkel, "Formynder og Myndling og Christen og Christine.
Den Nord-Cimbriske Tilskuer, 1846-03-28
Udnævnelser. Under 18de Marts er constitueret Fuldmægtig under Generaltoldkammer, og Commercecollegiet C. F. W. Rojkovits allernaadigst udnævnt til virkelig Fuldmægtig.
Den Nord-Cimbriske Tilskuer, 1846-03-28
Under 20de d. M. har Hans Majestæt paa Ansøgning i Naade fra 1ste April d. A. af entlediget Fuldmægtig under det kongelige Rentekammer, Kammerjunker H. S. Barner Carisius, og fra samme Dato at regne beskikket Efternævnte til Fuldmægtige i Kammeret, nemlig: Copiist F.C. Krahl og Volenteurerne H. J. C. Høegh, P. H. Ringsted, C. C. Møller, N. Secher og W. Jacobsen.
Den Nord-Cimbriske Tilskuer, 1846-03-28
Ledige Embeder. 3 Havnecontrolleur=Poster i Kjøbenhavn, fast Gage respective 1600 Rbd., 1500 Rbd. og 1400 Rbd. De som allernaadigst beskikkes i samme skulle være underkastede de Forandringer, som med Hensyn til deres Embedstilling i Tiden allernaadigst maatte bestemmes.
Den Nord-Cimbriske Tilskuer, 1846-03-28
Agger-Canals Skibsliste. Jndg. Den 20de Marts, Cicilie" T. N. Jerne fra Glüchstadt til Hjarbeck med Ballast. Den 23de. De tvende Brødre, N. C. Jacobsen fra Kragerøe til Struer med Trælast. Den 24de: Haabet, G. Petersen fra Altona til Lemvig med Stykgods. Udg. Den 24de: "Jda Nicoline Frederikke, P. J. Petersen fra Nykjøbing til England med Havre. "Elisas Minde" S. Møller fra Hjarbeck til dito med Uld og Raps. "Lykkens Prøve" N. Petersen fra Skive til Altona med Smør og Havre. Frederikke Marie, J. C. Brockdorff fra Skive til Norge med Kornvare. Den 26de Cathrine, Kirstine Marie, A. J. Gregersen fra Struer til Drammen. med Korn og Fedevarer. Richardi N. A. Frost fra Thisted og Lemvig til Altona med Æg, Smør, Vox og Huder.
Den Nord-Cimbriske Tilskuer, 1846-03-28
Skibsklareringer ved Thisted Toldsted. Jndk. Den 24de Marts. J. C. Westergaard, fra Skive til Thisted med Rug og Byg. Den 26de: S. Møller, fra Aalborg til Thisted med Stykgods. Den 28de: A. C. Drasbeck, fra Mandahl til Klitmøller med Trælast. Udg. Den 25de. C. T. Nielsen fra Thisted til Aalb. med Havre; H. Pedersen fra dito til Altona med Skind og Uld; N. Jensen fra dito til Holstebroe med Stykgods, den 27de: C. F. Pedersen fra dito til Cappeln med Havre; M. A. Frost fra dito til Kbhvn med Havre og Bankebyg¬
Den Nord-Cimbriske Tilskuer, 1846-03-28
AVERTISSEMENTS. Dampbaaden. Timfjordens RonteOnsdag Formiddag fra Aalborg Kl. 11, efter Jris Ankomst; Løgstøer Kl. 3 til Thi Torsdag, Thisted Kl. 6; Løgstøer Kl. 8 1/2 til Aalborg for "Jris"s Afgang. Fredag, Aalborg Kl. 10; Løgstøer 2 1/2 til Thisted. Løverdag, Thisted Kl. 10; Løgstøer Kl. 1 til Aalborg. Passagerer modtages og afsættes ved FæggesundAggersund og Beistrup, naar disse, uden Ophold for Skibet, besørge sig selv til og fra Borde. Onsdagene og Torsdagene medtager Skibet allene Passagerer og disses Reisegods; derimod om Fredagene og Løverdagene tillige Gods i smaae Emballager 8 Pakker. Taxterne erfares og Jndskrivningen skeer ved Skibets Expediteurer, i Thisted Hr. A. C. Bendissen, Løgstøer Hr. C. M. Busch og her paa mit Contoir.
Den Nord-Cimbriske Tilskuer, 1846-03-28
Skibet begynder sin Route herfra Onsdagen den 1ste April. Aalborg, den 23de Marts 1846. Poul Pagh.
Den Nord-Cimbriske Tilskuer, 1846-03-28
Ægte kjøbenhavnsk Kornbrændeviin, sælges a 20 s. pr. Pot hos D. C. Eggert.
Den Nord-Cimbriske Tilskuer, 1846-03-28
Chocolade, tilberedte i lukket Maskine fra 2 Mk., 2 Mk. 4 s., 2 Mk. 8 s. til 6 Mk. pr. Pd. faaes hos D. C. Eggert Handlende gives 18 Rabat pr. 3 Maaneders Credit. Sort Blæk 2 Mk., Blanksværte 24 s. pr. Pot. rød Blæk, Stryglak, Politur, Speritus, Schellak, Pimpsteen, Sandpapiir, erholdes i bedste Vare hos D. C. Eggert.
Den Nord-Cimbriske Tilskuer, 1846-03-28
Oliemalerier, indfattede i sorte lakerede Rammer. ere i disse Dage hjemkommen fra Hamborg og sælges meget billig hos D. C. Eggert. Mine paa Refsagre beliggende Jorder 24 Td. Bygsædeland, samt mit paa Søndergade beliggende, og for Tiden af Conditor Koop beboede Sted med tilhørende tvende Hauger, agtes bortsolgt underhaanden. Liebhavere vilde behage at henvende sig til Hr. Sandflugtscommissair Lykke, til hvem Salget af bemeldte Eiendomme er overdraget. Thisted den 28de Marts 1846. Dahlerup. Jeg undertegnede tillader mig at underrette det ærede Publikum om, at jeg forfærdiger Kornrensemaskiner af nyeste Construction solide og gode til 15 Rbd. Stk., samt Kartoffelmaskiner indrettede med 30 Knive. - Endvidere Haandvumper og Pumpemøller, og fortrinlige Vandmaskiner, alt til mulig billigste Priser; Og indestaaer jeg for Solidhed af Arbeidets Udførelse, reel og billig Behandling i enhver Henseende. De ærede Hrr. Avisredacteurer, bedes godhedsfuld at optage disse Linier i Bladene.
Den Nord-Cimbriske Tilskuer, 1846-03-28
Da jeg har erfaret af Thisted Aviis, at Hr. Jernstøber J. Ballin ogsaa lader forfærdige Kornrensemaskiner - Maae jeg gjøre de ærede Læsere heraf opmærksom paa, at han nylig af mig har erholdt 2de Kornrensemaskiner, og vistnok efter samme lader sine forfærdige. ærbødigst. Galtrup paa Morsøe den 28de Marts 1846. Chr. Søndergaard.
Den Nord-Cimbriske Tilskuer, 1846-03-28
Fra Jnstrumentmager J. U. Gade sen, er mig sendt et godt Pianoforte 6 Oclaver, som i alle Deele godt udstyret, koster 200 Rbd., Fragten foruden; tillige staaer færdig større Pianoforter med Metal-Bund a 280 Rbd. Gode Guitarer af første Sort 6 a 8 Rbd., Violiner, Qvart. Tertz, F-Fløiter til forskjellige Priser, Klavborn eller Klarinetter faaes til Eftersyn, alt til bestemte Priser hos Rottbøll Sadolin i Aalborg.
Den Nord-Cimbriske Tilskuer, 1846-03-28
For omtrent et Aars Tid siden er paa Landeveien, østen for Nordentoft fundet 15 Pd. rundt Jern, som er henlagt i Nordentoft i den Formening at Eieren skulle melde sig; da dette ikke er skeet, oplyses samme, og Eieren kan erholde samme mod dette Avertissements Betaling. Redactionen anviser.
Den Nord-Cimbriske Tilskuer, 1846-03-28
Undertegnede, der er flyttet fra Muurmester Weie paa Knakken og boer nu hos Skomager Wustrup paa Østergade, hvilket bekjendtgjøres herved for de ærede Kunder og Andre, som godhedsfuld ville forunde mig deres Søgning. Godt Arbeide og reel Behandling, skal stedse være mit Formaal, Thisted den 27de Marts 1846. T. M. Brock. Skræddermester.
Den Nord-Cimbriske Tilskuer, 1846-03-31
Aar 1846. Nr. 39. Thiste, Kongelig allernaadigst privilegerede Amtsavis. Avertissementstidende eller Den nordcimbriske Tilskuer. Forsendes med Brevposten overalt i Danmark og Hertugdømmerne. Tirsdagen den 31te Marts Redigeres, trykkes og udgives i Thisted af Joh. C. Lund.